钦定古今图书集成/明伦汇编/氏族典/第285卷 > 黄泽
## 钦定古今图书集成/明伦汇编/氏族典/第285卷 > 黄泽

按《元史黄泽传》：“泽字楚望，其先长安人。唐末，舒艺知
资州内江县，卒葬焉，子孙遂为资州人。父仪可，随兄骥子官九江，蜀乱不能归，因家焉。泽生有异质，以明
经学道为志。大德中，江西行省相臣闻其名，授江州
景星书院山长。又为山长于洪之东湖书院，受学者
益众。秩满即归，闭门授徒以养亲，不复言仕。泽雅自
慎重，未尝轻与人言。家甚窭贫，经岁大侵，家人采木
实草根以疗饥，晏然曾不动其意，惟以圣人之心不
明而经学失传，若己有罪为大戚。”至正六年卒。